CELEX: C2005/182/13
Language: hu
Date: 2005-07-23 00:00:00
Title: A Bíróság ítélete (második tanács) 2005. május 12. a C-278/03. sz., az Európai Közösségek Bizottsága kontra Olasz Köztársaság ügyben (Tagállami kötelezettségszegés – A munkavállalók szabad mozgása – Pedagógusfelvételi versenyvizsga olasz állami iskolákban – Más tagállamokban szerzett szakmai tapasztalat figyelembe vételének hiánya vagy elégtelensége – EK 39. cikk – Az 1612/68/EGK rendelet 3. cikke)

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/7
            
         
      A BÍRÓSÁG ÍTÉLETE
   
   (második tanács)
   2005. május 12.
   a C-278/03. sz., az Európai Közösségek Bizottsága kontra Olasz Köztársaság ügyben (1)
   
   (Tagállami kötelezettségszegés - A munkavállalók szabad mozgása - Pedagógusfelvételi versenyvizsga olasz állami iskolákban - Más tagállamokban szerzett szakmai tapasztalat figyelembe vételének hiánya vagy elégtelensége - EK 39. cikk - Az 1612/68/EGK rendelet 3. cikke)
   (2005/C 182/13)
   Az eljárás nyelve: olasz
   A C-278/03. sz., az Európai Közösségek Bizottsága (meghatalmazott: M.-J. Jonczy) kontra Olasz Köztársaság (meghatalmazott: I. M. Braguglia, segítője: G. De Bellis avvocato dello Stato) ügyben, az EK 226. cikk alapján kötelezettségszegés megállapítása iránt 2003. június 26-án benyújtott kereset tárgyában, a Bíróság (második tanács), tagjai: C. W. A. Timmermans (előadó) tanácselnök, C. Gulmann, R. Schintgen, G. Arestis és J. Klučka bírák, főtanácsnok: C. Stix-Hackl, hivatalvezető: R. Grass, 2005. május 12-én meghozta ítéletét, amelynek rendelkező része a következő:
   
               1)
            
            
               A Bíróság megállapítja, hogy mivel az olasz állami iskolai pedagógusfelvételi versenyvizsgákon való részvétel vonatkozásában a közösségi polgárok által más tagállamban megszerzett szakmai tapasztalatot nem veszi figyelembe, vagy legalábbis nem azonos módon veszi figyelembe attól függően, hogy e tevékenységeket az ország területén vagy más tagállamban gyakorolták, az Olasz Köztársaság nem teljesítette az EK 39. cikkből és a munkavállalók Közösségen belüli szabad mozgásáról szóló, 1968. október 15-i 1612/68/EGK tanácsi rendelet 3. cikkének (1) bekezdéséből eredő kötelezettségeit.
            
         
               2)
            
            
               A Bíróság kötelezi az Olasz Köztársaságot a költségek viselésére.
            
         
      (1)  HL C 213., 2003.9.6.